Fernando Alonso
Store norske leksikon,Sport og spill,Motorsport,Bilsport
Fernando Alonso er en spansk racerkjører. Han ble verdensmester i Formel 1 i 2005 og 2006 (Renault), og nummer tre i 2007 (McLaren). Han debuterte i Formel 1 i 2001 (Minardi)
Karriere Alonso skrev under for Ferrari for 2010-sesongen. I perioden 2001 til 2013 vant han 32 Grand Prix-løp og var på seierspallen i 95 løp. Han kjørte for Renault igjen i 2008/2009, med to seire som resultat. Fra 2010 til 2014 kjørte han for Ferrari, men sesongen 2012 var, ifølge Fernando Alonso selv, hans beste sesong. Denne resulterte i tre seire og gav andreplass i VM, etter Sebastian Vettel. I 2013 ble Alonso igjen nummer to i VM etter Sebastian Vettel, som i 2010 og 2012. Sesongen 2014 ble hans siste i Ferrari, en sesong uten seire. Tilbake til McLaren Fra 2015 til 2018 kjørte Fernando Alonso igjen for McLaren, de første tre årene med Honda-motorer, Men resultatene ble jevnt over skuffende svake, med 17., 10. og 15. plass i VM.Samarbeidet mellom McLaren og Honda ble dårligere, hovedsakelig fordi Honda brukte lang på å lage konkurransedyktige motorer. Det ble til slutt avgjort at de skulle skille lag etter 2017-sesongen. Alonso endte på 15. plass i VM, med en 6. plass i Ungarns Grand Prix som beste resultat. I 2018 kjørte McLaren med Renault-motorer, men Alonso skilte lag med teamet etter nok en resultatmessig svak sesong. Returen til F1 Etter noen år uten deltakelse, returnerte Fernando Alonso i 2021 til Formel 1 hos Alpine-teamet (tidligere Renault F1). Han kom på 3. plass i Qatars Grand Prix, og fikk dermed sin første pallplassering siden 2014. Han kom på 10. plass i VM-sammendraget. Alonso kjørte for Alpine også i 2022 og kom på 9. plass i VM.Fernando Alonso er per 2022 den føreren som har startet flest Formel 1-løp gjennom tidene med sine 358 løp (355 starter). Han passerte Kimi Räikkönen (353 starter) i 2022. Fakta (etter 2022-sesongen) GP-fakta     GP-starter 358   GP-seire 32   Pallplasseringer 98   Beste startposisjon 22   Raskeste rundetid 23   VM-poeng 2061 Les mer i Store norske leksikon Formel 1 bilsport